GOFAL CYMDEITHASOL, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Gwarchod Plant a Gofal Dydd (Diwygio) (Cymru) 2003 a deuant i rym ar 22 Hydref 2003. 2 Mae'r Rheoliadau hyn yn gymwys i'r personau sy'n gweithredu fel gwarchodwyr plant neu sy'n darparu gofal dydd ar dir ac mewn adeiladau perthnasol yng Nghymru. Diwygiadau 2 Diwygir Rheoliadau Gwarchod Plant a Gofal Dydd (Cymru) 2002 fel a ganlyn — a rhodder yn lle rheoliad 4(3)(c)(i) “ac eithrio os yw paragraff (4) neu (5) yn gymwys, mewn perthynas â phob un o'r materion a bennir ym mharagraffau 1 i 6 o Atodlen 2;” b ar ôl rheoliad 4(3)(c) (iii) rhodder “(iv) os yw paragraff (5) yn gymwys, mewn perthynas â phob un o'r materion a bennir ym mharagraffau 1, 2, 4 a 7 o Atodlen 2.”; c yn lle rheoliad 4(5) rhodder “Mae'r paragraff hwn yn gymwys os bydd person sy'n gyfrifol wedi'i benodi”; ch ar ôl rheoliad 4 rhodder — Penodi person sy'n gyfrifol 4A 1 Rhaid i'r person cofrestredig benodi unigolyn yn berson sydd yn gyfrifol am ddarparu gofal dydd — a os nad oes unrhyw berson sy'n gyfrifol am ddarparu gofal dydd; a b os yw'r person cofrestredig yn gorff ac nad yw'r unigolyn cyfrifol yn berson addas neu os nad yw'n gyfrifol neu'n bwriadu bod yn gyfrifol o ddydd i ddydd am y ddarpariaeth gofal dydd yn llawn; neu c os nad yw'r person cofrestredig yn berson addas neu os nad yw'n gyfrifol neu'n bwriadu bod yn gyfrifol o ddydd i ddydd am y ddarpariaeth gofal dydd yn llawn. 2 Os yw'r person cofrestredig yn penodi person sy'n gyfrifol am ddarparu gofal rhaid iddo ar unwaith hysbysu swyddfa briodol y Cynulliad Cenedlaethol o'r dyddiad pan fydd y person yn cymryd y cyfrifoldeb. Y person sy'n gyfrifol — addasrwydd 4B 1 Ni chaiff person weithredu fel y person sy'n gyfrifol am ddarparu gofal dydd onid yw'n addas i wneud hynny. 2 Nid yw person yn addas onid yw'r person yn bodloni'r gofynion a nodir ym mharagraff (3); 3 Y gofynion yw bod y person — a yn addas o ran gonestrwydd a chymeriad da i edrych ar ôl plant o dan wyth oed; b yn ffit yn gorfforol ac yn feddyliol i edrych ar ôl plant o dan wyth oed; ac c bod gwybodaeth neu ddogfennaeth lawn a boddhaol, yn ôl y digwydd, ar gael mewn perthynas â'r person — i ac eithrio os yw paragraff (4) yn gymwys, mewn perthynas â phob un o'r materion a bennir ym mharagraffau 1 i 6 o Atodlen 2; ii os yw paragraff (4) yn gymwys, mewn perthynas â phob un o'r materion a bennir ym mharagraffau 1 a 3 i 7 o Atodlen 2; iii yn ychwanegol, os yw paragraff (4) yn gymwys, adroddiad ysgrifenedig o wiriad o'r rhestrau a gedwir yn unol ag adran 1 o Ddeddf Amddiffyn Plant 1999 a rheoliadau a wneir o dan adran 218 o Ddeddf Diwygio Addysg 1988. 4 Mae'r paragraff hwn yn gymwys os bydd unigolyn wedi gwneud cais am dystysgrif y cyfeirir ati ym mharagraff 2 o Atodlen 2 ond na ddyroddwyd hi. d Yn rheoliad 5(1) ar ôl “person cofrestredig” rhodder “neu'r person sy'n gyfrifol”. dd Yn rheoliad 5 ar ôl paragraff (3) rhodder — 4 Os yw'r person sy'n gyfrifol wedi'i benodi rhaid i'r person cofrestredig sicrhau bod y person sy'n gyfrifol yn ymgymryd â'r hyfforddiant hwnnw sy'n briodol er mwyn sicrhau bod ganddo'r sgiliau angenrheidiol ar gyfer darparu gofal dydd. e Yn rheoliad 6(1) ar ôl “person cofrestredig” rhodder “, y person sy'n gyfrifol”. f Yn rheoliad 6(2) ar ôl “person cofrestredig” rhodder “neu'r person sy'n gyfrifol”; ff Yn y testun Cymraeg o reoliad 21(1) yn lle “Rhaid i'r person cofrestredig” rhodder “Rhaid i'r person cofrestredig mewn cysylltiad â safleoedd perthnasol”. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 John Marek Dirprwy Lywydd y Cynulliad Cenedlaethol 21 Hydref 2003